《都门送周亦大同年》
清代·耿介

曙色照行旌，鸣鞭出凤城。三年风雨意，两地别离情。

露白秋江远，烟消枫树晴。奇书中秘在，须早侍承明。

作者简介：（1618—1688）清河南登封人，字介石，初名冲璧，号逸庵。顺治九年进士。由检讨出为福建巡海道。康熙间任直隶大名道，清理旗下逃人案件，使无辜者得免株连。丁母忧归。从孙奇逢问学，又兴复嵩阳书院，远近学者咸师宗之。以汤斌荐，授少詹事，旋辞官而归。有《中州道学编》等。